 

**מכרז פומבי ממוכן דו שלבי מספר 33/25 לבניית בסיס נתונים Building Information Modeling (BIM)**

1. בנק ישראל (להלן: "**הבנק**") מזמין בזה הצעות ללבניית בסיס נתונים Building Information Modeling (להלן: BIM) בגרסתה העדכנית (להלן: "**הפרויקט**" או "**השירותים**"), הכל על פי האיפיון המפורט במסמך הגדרת השירותים המצורף כחלק ד למסמכי המכרז.
2. תקופת ההתקשרות היא ל **3 שנים** (כפוף לאפשרות הבנק בהסכם ההתקשרות לקצרה). כמו כן, הבנק רשאי לממש אופציה להאריך את תקופת ההתקשרות מעת לעת בין לשירותים מסוימים הנכללים במכרז ובין לכל הכלול בו, עד **2 שנים נוספות**. כמו כן, הבנק רשאי לרכוש בתקופת ההסכם שירותים נוספים מהזוכה בהתאם לזכויות ברירה המפורטות בהסכם ההתקשרות.
3. רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן:
   1. **המציע** הוא אזרח ישראל, או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
   2. **המציע** בעל ניסיון מוכח בבנייה של שני (2) בסיסי נתונים במתודולוגיית BIM, בשטח העולה על 1,000 מ"ר לכל בסיס נתונים, שהסתיימה הזנת הנתונים בהם למודול BIM בין השנים 2019-2025.
   3. **המציע** מעסיק (ביחסי עבודה) שני (2) מועסקים לפחות, אשר כל אחד מהם בעל ניסיון מוכח בבניית שני (2) בסיסי נתונים במתודולוגיית BIM, בשטח העולה על 1,000 מ"ר לכל בסיס נתונים, שהסתיימה הזנת הנתונים בהם למודול BIM בין השנים 2019-2025.
   4. **מנהל הפרויקט המוצע** על ידי המציע, שימש כמנהל הפרויקט בפועל, של לפחות פרוייקט אחד המקיים את התנאים שבסעיף 3.3 לעיל.

מובהר, כי מנהל הפרויקט המוצע יכול שיהיה מועסק על ידי המציע בהתקשרות (פרילנסר) או ביחסי עבודה, ובמידה והנו עובד המציע - אז ככל שעומד בתנאי הסף שבסעיף ‏3.3 (אשר מחייב בין היתר, ביצוע שני פרויקטים) הוא יוכר כאחד משני עובדי המציע העומדים בסעיף ‏3.3.

* 1. **המציע** או נציג מטעמו השתתף בכנס המציעים, כמפורט במכרז זה.
  2. לעניין תנאי הסף 3.2-3.4: "**בניית בסיסי נתונים במתודולוגיית BIM**" - סריקה ומידול תלת ממדי, במתודולוגייתBuilding Information Modeling המשמש לבסיס נתונים.

1. ההשתתפות במכרז **מותנית** כאמור בהשתתפות המציע, או נציג מטעמו, בכנס מציעים אשר ייערך ב**‏יום רביעי 03 ספטמבר 2025**, בשעה **12:00**, בבניין הבנק ב**ירושלים**, רחוב  **אליעזר קפלן 2**. המציעים מתבקשים להודיע לבנק מבעוד מועד על כוונתם להשתתף בכנס, באמצעות משלוח דואר אלקטרוני לכתובת [tenders@boi.org.il](mailto:tenders@boi.org.il). נקודת המפגש תהיה בעמדת השמירה שבכניסה לבניין. יש להצטייד בתעודת זהות או רישיון נהיגה. ללא תעודה כאמור לא ניתן יהיה להשתתף בכנס.
2. רק הצעה שתזכה בניקוד איכות מינימלי כמפורט במסמכי המכרז, תוכל לזכות במכרז.
3. ההצעות למכרז יוגשו במערכת מכרזים אלקטרונית, כמפורט בסעיף 5 לחלק א למסמכי המכרז. לתשומת לב המציע הרישום המקדים למערכת המכרזים האלקטרונית ומגבלות גודלי הקבצים שניתן לטעון למערכת.
4. המועד האחרון להגשת ההצעות הוא ‏יום שני 15 ספטמבר 2025 , בשעה 12:00.
5. מסמכי המכרז במלואם נגישים באתר האינטרנט של בנק ישראל שכתובתו: [www.boi.org.il](http://www.boi.org.il), תחת "מכרזים והתקשרויות", וניתן להוריד אותם משם.
6. הודעה זו מתפרסמת גם באתר הבנק, בעברית ובערבית, וכן בעיתון בשפה הערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552289 או בדוא"ל [tenders@boi.org.il](mailto:rechesh@boi.org.il).
7. הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.

**הבנק אינו חייב לקבל את ההצעה הזולה ביותר, או הצעה כלשהי**

**במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז**